
Paraclisul Sfantului ierarh Nifon (11 august) - Oulia Simeria: 
https://www.youtube.com/watch?v=199XGOHX4gk 


i se ste 


Cântarea | 


Irmos: Apa trecându-o ca pe uscat şi de răutatea egiptenilor izbăvit, israelitea-nul 
striga: Izbăvitorului şi Dumnezeului nostru să-l cântăm. 


Stih: Sfinte părinte Nifon roagă-te pentru noi. 

Cu haină de har fiind imbrăcat Sfinte ierarhe luminează-mi sufletul meu gonind de 
la mine lenevirea ca să slăvesc bunătatea lui Dumnezeu. 


Stih: Sfinte părinte Nifon roagă-te pentru noi. 


Rănit de iubirea lui Dumnezeu din copilărie cu nădejde ai alergat pe calea drep- 
tății şi a Crucii povăţuindu-i pe toţi cu blândeţea ta. 


Slavă Tatălui şi Fiului şi Sfântului Duh. 


Biserică vie te-ai arătat şi vas al Treimii te-ai făcut în viaţa ta sfinţite părinte drept 
aceea toţi credincioşii de-a pururi te laudă. 


Şi acum şi pururea şi în vecii vecilor. Amin. 


Marie mireasă a Tatălui şi Maică a Domnului pe Cuvântul cel într pat din tine fără 
de sămânță nu înceta a-L ruga pentru robii tăi. 


Cântarea a III-a 

Irmos: Doamne cela ce-ai înălțat bolta cea cerească şi ai zidit Biserica Tu întă- 
reşte-mă întru dragostea Ta, marginea doririlor şi credincioşilor întărire Unule de 
oameni iubitorule. 

Stih: Sfinte părinte Nifon roagă-te pentru noi. 

Câştigându-te propovăduitor adevărat ai zidit biserica noastră cu iscusinţa ta şi ai 
învins pe vrăjmaşi prin cuvântarea de Dumnezeu Sfinte cuvioase podoaba ie- 
rarhilor. 

Stih: Sfinte părinte Nifon roagă-te pentru noi. 

Răsărind ca un soare dumnezeiesc peste noi ai ajuns ierarhul cel mare al Ţării 
Româneşti şi te-ai adus ca un dor trimis de Domnul puterilor ca să luminezi pe 
poporul cel credincios. 


Slavă Tatălui şi Fiului şi Sfântului Duh. 


Luminează-mi, părinte sufletul meu cel întinat şi mă curăţeşte degrab de tina 
dulceților cu milosărdia ta ca să te laud pe tine întâistătătorul Bisericii Româ ne-şti. 

Şi acum şi pururea şi în vecii vecilor. Amin. 

Ceea ce pe Cuvântul prin cuvânt L-ai născut mai presus de toată rostirea, o, Maica 
Domnului înţelepţeşte-mă dar, de Dumnezeu Născătoare prin cuvântul tău să fac 
voia lui Dumnezeu. 


Cântarea a IV-a 


Irmos: Auzi t-am Stăpâne taina iconomiei Tale înţeles-am lucrurile Tale şi am 
slăvit Dumnezeirea Ta. 


Stih: Sfinte părinte Nifon roagă-te pentru noi. 


Fericite părinte să nu încetezi a te ruga Domnului pentru obştea credincioşilor ca 
arhiereu al Tării Româneşti. 


Stih: Sfinte părinte Nifon roagă-te pentru noi. 


Izgonire a dracilor şi tămăduire a toată boala sunt mâna şi sfântul tău cap Nifo-ne, 
ierarhe al Bisericii. 


Slavă Tatălui şi Fiului şi Sfântului Duh. 


Înţelepte ierarhe aprinde făclia inimii mele cel ce eşti propovăduitor şi luminător al 
Țării Româneşti. 


Născătoare de Dumnezeu cu adevărat tu eşti mântuirea mea, căci spre tine am 
nădăjduit să mă izbăveşti din munca iadului. 


Cântarea a V-a 


Irmos: Luminează ne pe noi cu poruncile tale Doamne şi cu braţul Tău cel înalt 
pacea Ta dă-ne-o nouă de oameni iubitorule. 


Stih: Sfinte părinte Nifon roagă-te pentru noi. 


Propovăduind pe Hristos cel după Lege ai biruit pe cei fără lege, mitropolite ca în 
pace să viețuim. 


Stih: Sfinte părinte Nifon roagă-te pentru noi. 

Nifone cel sfânt pe Hristos Îl roagă pururea moştenitor al Împărăției Lui să mă 
arate împreună cu sfinţii lui. 


Slavă Tatălui şi Fiului şi Sfântului Duh. 


Te-ai numărat cu mulţimea ierarhilor şi stai la tronul Dumnezeirii pe cei ce-ţi cântă 
ocrotindu-i cu harul Tău. 


Şi acum şi pururea şi în vecii vecilor. Amin. 


Dă-mi ajutor Născătoare de Dumnezeu ceea ce eşti cu har dăruită ca să te laud cu 
credinţă şi dragoste. 


Cântarea a VI-a 

Irmos: Rugăciune voi vărsa către Domnul şi Lui voi spune scârbele mele că s-a 
umplut de rele sufletul meu şi viaţa mea de iad s-a apropiat şi ca lona mă rog din 
stricăciune Dumnezeule scoate-mă. 

Stih: Sfinte părinte Nifon roagă-te pentru noi. 

Părinte mitropolite Nifone cel ce eşti luminătorul de taină al ierarhilor roagă-te 
Domnului ca împreună cu ei să ne izbăvim de negura ispitelor de greşeli şi de toată 
primejdia. 

Stih: Sfinte părinte Nifon roagă-te pentru noi. 

Părinte ales ai fost de Dumnezeu spre slujirea Evangheliei Sale, învredniceşte-ne 
Nifone Sfinte să moştenim bunătăţile veşnice pe noi care îți cântăm cu cre-dinţă în 
Sfânta Biserică. 

Slavă Tatălui şi Fiului şi Sfântului Duh. 

Slăvite arhiereu al lui Hristos care vezi dumnezeiasca lui slavă ai îndrăznire la 
tronul Stăpânului, pentru aceasta pe Dânsul Il roagă dar să mântuie sufletul meu de 


păcate prin milostivirea ta. 


Şi acum şi pururea şi în vecii vecilor. Amin. 

Fecioară neispitită de bărbat Ziditorul tuturor şi Cuvântul S-a arătat dintru tine în 
lume şi dintru neamuri pe tine luându-te palat, din pântecele tău Şi-a făcut negrăit 
Intrupându- Se. 

Cântarea a VII-a 

Irmos: Feciori lui Israil strămutați din ludea în Babilon oarecând văpaia au călcat- 
o cu credința Treimii şi-n cuptor au cântat răcorindu-se. Bine eşti cuvân-tat 
Dumnezeul părinţilor. 


Stih: Sfinte părinte Nifon roagă-te pentru noi. 


Străluceşte-mi lumina pocăinţei în sufletul meu întunecat cu multele păcate 1e- 
rarhe luminate ca să fac voia Domnului şi să păzesc Legea lui slăvindu-te pe tine. 


Stih: Sfinte părinte Nifon roagă-te pentru noi. 


Din mormântul păcatelor înviază şi sufletul meu întunecat de apa cea vie de-a 
pururi curgătoare spre viaţa cea veşnică dăruindu-mi ierarhe a Duhului arvună. 


Slavă Tatălui şi Fiului şi Sfântului Duh. 


Cu lumina credinţei şi a faptelor bune împodobit-ai părinte cuvioase Biserica cea 
sfântă. Mijloceşte dar pentru noi să primim de la Hristos iertare de păcate. 


Şi acum şi pururea şi în vecii vecilor. Amin. 


Prea curată Stăpână ce cântare de laudă eu netrebnicul din buze necurate îți voi 
aduce ţie ca pe Fiul tâu să-L arăţi prea milostiv şi iertător spre mine păcătosul. 


Cântarea a VIII-a 
Stih: Sfinte părinte Nifon roagă-te pentru noi. 


Ne cercetează pe noi sfinte părinte cei ce suntem răniți de vrăjmaşul cu mângâ- 
ietorul har al Duhului de taină 


Stih: Sfinte părinte Nifon roagă-te pentru noi. 

Alină sfinte durerea inimii mele cu puterea cea mângâietoare a sfintelor taine 
umbrindu-mă pe mine. 


Binecuvântăm pe Tatăl, pe Fiul şi pe Sfântul Duh, Dumnezeu. 


Stea luminoasă te-ai arătat ierarhe în pustiul cumplit al orbirii şi necunoştinţei de 
Dumnezeu prea bunul. 


Şi acum şi pururea şi în vecii vecilor. Amin. 


Altă nădejde nu am afară de tine, Născătoare de Dumnezeu Fecioară, nici altă 
scăpare din multele primejdii. 


Irmos: Împăratul ceresc pe care îl laudă oştile îngereşti lăuda-ţi-L şi prea înăl-ţaţi- 
L întru toţi veci. 


Cântarea a IX-a 


Irmos: Fecioară prea curată cei mântuiți prin tine de Dumnezeu Născătoare te 
mărturisim cu netrupeştile cete pe tine mărindu-te. 


Stih: Sfinte părinte Nifon roagă-te pentru noi. 


O candelă aprinsă de focul iubirii celei cereşti, ierarhe al lui Hristos cu mirul 
faptelor bune şi eu să mă sfinţesc 


Stih: Sfinte părinte Nifon roagă-te pentru noi. 


Icoană a iubirii şi vas al nădejdii te-ai arătat ierarhe al lui Hristos împărtăşindu-ne 
nouă tainele sfinților. 


Slavă Tatălui şi Fiului şi Sfântului Duh. 


Lumină din lumina cea neînserată şi călăuză a celor ce rătăcesc te-ai cunoscut 
ierarhe podoaba Olteniei. 


Şi acum şi pururea şi în vecii vecilor. Amin. 


Liman de mântuire pe tine ştiindu-te de Dumnezeu Născătoare te chem să scoţi din 
stricăciune viaţa mea cu milostivirea ta. 

ate ale se 
Canonul Sfântului ierarh Nifon, patriarhul Constantinopolului (pe note): 
https://www.slideshare.net/steaemy1/paraclis-sf-nifon/steaemy1/paraclis-sf-nifon 


https://www.academia.edu/44001978/Canonul_Sf% C3% A?2ntului_ierarh_Nifon_patriarhul 
Constantinopolului_pe_note 


https://archive.org/details/paraclis-sf.-nifon 

